OpenLLM-France/wikimedia huggingface dataset:
# Sílvia Font i Puig

Sílvia Font Puig (Santa Perpètua de Mogoda, Vallès Occidental, 3 d'octubre de 1959) és una exjugadora i entrenadora de bàsquet catalana.
Formada al Club Bàsquet Santa Perpètua i Club Esportiu Hispano Francès, amb el qual aconseguí el campionat d'Espanya júnior i va debutar a la primera divisió femenina l'any 1976. Dos anys més tard, fitxà pel Picadero Jockey Club aconseguint guanyar tres Lligues espanyoles (1980, 1981, 1983) i tres Copes de la Reina (1979, 1980, 1983). Posteriorment, va jugar al Betània-Patmos, Club Bàsquet l'Hospitalet i Club Bàsquet Femení Universitari de Barcelona, retirant-se al final de la temporada 1986-87. Com a entrenadora, fou ajudant de l'equip de bàsquet de la Universitat de Tulane de Nova Orleans la temporada 1987-88. De tornada a la lliga nacional, va dirigir equips catalans com el Caixa Tarragona, GEiEG i l'UB-FC Barcelona entre 2004 i 2007. guanyant una Lliga (2004-05) i una Supercopa espanyola (2005-06). Després de la dissolució del club, tornà al Segle XXI, el qual havia format part entre 1993 i 2004, on ha dirigit la formació de jugadores de bàsquet en categoria júnior. També va formar part de l'equip tècnic de la Federació Catalana de Basquetbol i va ser entrenadora de la selecció femenina que va participar la IV Copa de les Nacions de 2011.
Entre d'altres reconeixements, va ser escollida millor entrenadora en la Festa del Bàsquet Català de 2005 i distingida com a Històrica del Bàsquet Català l'any 2011.

## Palmarès
### Com a jugadora

* 3 Lliga espanyola de bàsquet femenina: 1979-80, 1980-81, 1982-83
* 3 Copa espanyola de bàsquet femenina: 1978-79, 1979-80, 1982-83
* 2 Lliga catalana de bàsquet femenina: 1981-82, 1982-83,

### Com a entrenadora

* 1 Lliga espanyola de bàsquet femenina: 2004-05
* 1 Supercopa d'Espanya de bàsquet femenina: 2005-06
* 1 Lliga catalana de bàsquet femenina: 2005-06

## Referències

* ↑ «Sílvia Font i Puig». Enciclopèdia de l'esport català. Barcelona: Grup Enciclopèdia Catalana.
* ↑ «Sílvia Font substituirà Carme Lluveras a l'UB Barça». La Xarxa, 25-05-2004. [Consulta: 24 gener 2020].
* ↑ Gozalbo, Àlex. «Sílvia Font presenta aquest dijous la seva aposta per a la IV Copa de les Nacions». Ara, 11-05-2011. [Consulta: 24 gener 2020].
* ↑ «Sílvia Font, millor entrenadora catalana». Vilaweb, 16-06-2005. [Consulta: 24 gener 2020].
* ↑ «Llista complert dels Històrics del Bàsquet Català». Fundació del Bàsquet Català. Arxivat de l'original el 2019-10-08. [Consulta: 24 gener 2020].
# Myospalax

Myospalax és un gènere de rosegadors de la família dels espalàcids. Tenen un cos de 16–27 cm i una cua de 3–19 cm. Pesen 150-550 g. Les femelles donen a llum entre quatre i sis cries per ventrada a la primavera (març i abril). El seu pelatge pot ser gris, marró grisenc o groc vermellós. Algunes espècies tenen una franja més clara al cap. Tenen ulls i orelles visibles però petits. Viuen al centre-nord d'Àsia.

## Referències

* ↑ McDonald, D. W. Bonniers stora verk om Jordens djur - Gnagare (en suec). Bonniers Lexikon Ab, 1996. ISBN 91-632-0079-1.
Espècies vivents d'espalàcids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Myospalacinae :
Rhizomyinae :
Spalacinae :
Categoria :
# Martin Hawkins

Martin William Hawkins (Suècia, 20 de febrer de 1888 – Portland, Oregon, 27 d'octubre de 1959) va ser un atleta suec de naixement, però estatunidenc d'adopció que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en els 110 metres tanques del programa d'atletisme.
Smithson estudià a la Universitat d'Oregon, on destacà com a atleta. Posteriorment estudià dret i acaba sent advocat i jutge a Portland.

## Referències

* 1 2 «Martin Hawkins Olympic Results». sports-reference.com. Arxivat de l'original el 14 de novembre 2012. [Consulta: 25 juny 2016].
# Gobi de quatre bandes

El gobi de quatre bandes, burret de quatre bandes o cabot de quatre bandes (Chromogobius quadrivittatus) és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 6,6 cm de longitud total.

## Reproducció

Els ous són en forma de pera.

## Alimentació

Menja decàpodes petits i crustacis amfípodes.

## Hàbitat

És un peix marí i demersal.

## Distribució geogràfica

Es troba a la mar Mediterrània i la mar Negra.

## Observacions

És inofensiu per als humans.

## Referències

* ↑ «Chromogobius quadrivittatus». Catalogue of Life. (anglès) (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Miller, P.J. 1986. Gobiidae. p. 1019-1085. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the North-eastern Atlantic and the Mediterranean. Vol. 3. UNESCO, París.
* ↑ Miller, P.J. 1986.
* ↑ Miller, P.J. 1986. Gobiidae. p. 1019-1085.
* ↑ Bilecenoglu, M., E. Taskavak S. Mater i M. Kaya, 2002. Checklist of the marine fishes of Turkey. Zootaxa (113):1-194.
* ↑ Costa, F., 1991. Atlante dei pesci dei mari italiani. Gruppo Ugo Mursia Editore S.p.A. Milà, Itàlia. 438 p.
* ↑ Mercader L., D. Lloris i J. Rucabado, 2003. Tots els peixos del Mar Català. Diagnosi i claus d'identificació. Institut d'Estudis Catalans. Barcelona. 350p.
* ↑ Miller, P.J., 1979. Gobiidae. p. 483-515. A: J.C. Hureau i Th. Monod (eds.) Check-list of the fishes of the north-eastern Atlantic and of the Mediterranean (CLOFNAM). UNESCO, París. Vol. 1.
* ↑ Plejic, T., 2007. Fische der Adria. Das romanische Element in der kroatischen Ichthyofauna. Mit Glossar der Adriafische Kroatisch-Englisch-Deutsch-Italienisch. Diploma Thesis. University of Leipzig Institute of Applied Linguistics and Translational Studies.
* ↑ Quignard, J.-P. i J.A. Tomasini, 2000. Mediterranean fish biodiversity. Biol. Mar. Mediterr. 7(3):1-66.
* ↑ Reshetnikov, Y.S., N.G. Bogutskaya, E.D. Vasil'eva, E.A. Dorofeeva, A.M. Naseka, O.A. Popova, K.A. Savvaitova, V.G. Sideleva i L.I. Sokolov, 1997. An annotated check-list of the freshwater fishes of Russia. J. Ichthyol. 37(9): 687-736.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Crespo, J., J. Gajate i R. Ponce, 2001. Clasificación científica e identificación de nombres vernáculos existentes en la base de datos de seguimiento informático de recursos naturales oceánicos. Instituto Español de Oceanografía, Madrid, l'Estat espanyol.
* Van Tassell, J.L., 2001. Chromogobius (Teleostei: Gobiidae): a new species from the Eastern Atlantic. Copeia (4):1073-1080.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB
* uBio (anglès)
# José René Higuita

José René Higuita Zapata (Medellín, 27 d'agost, 1966) és un exfutbolista colombià que jugava com a porter.
La major part de la seva carrera la passà a l'Atlético Nacional de Medellín, on guanyà la lliga colombiana diverses vegades, a més de la Copa Libertadores i la Copa Interamericana, ambdues el 1989.
Jugà 68 partits amb la selecció de Colòmbia, amb la qual, tot i ser porter, marcà 3 gols. Disputà la Copa del Món de 1990.
Es va fer famós en inventar "l'aturada de l'escorpí" en un partit contra la selecció anglesa a l'estadi de Wembley.

## Referències

* ↑ «International caps and goals». RSSSF.
* ↑ rsssf: Colombia record international footballers
* ↑ http://www.youtube.com/watch?v=yILDiU859FU
* ↑ On Sky Sports 1's Goals on Sunday 29 octubre 2006 at 1246 GMT, Jamie Redknapp stated that it was a cross not a shot

## Enllaços externs

* Carrera
* RSSSF
* FIFA entrevista Rene Higuita Arxivat 2014-08-26 a Wayback Machine.
* Aturada de l'escorpí via Youtube
# Katrin Garfoot

Katrin Garfoot (Eggenfelden, Baviera, 8 d'octubre de 1981) és una ciclista australiana, d'origen alemany. Professional des del 2014, actualment milita a l'equip Orica-Scott. És una especialista en contrarellotge, guanyadora de dos medalles de bronze al Campionat del món de l'especialitat.

## Palmarès

* 2012
** Vencedora d'una etapa al Canberra Tour
* 2013
** Campiona d'Oceania en ruta
** 1a al Mersey Valley Tour
** 1a al Tour of the King Valley i vencedora d'una etapa
** 1a al Tour of the Murray River i vencedora de 3 etapes
** Vencedora d'una etapa al North Western Tour
** Vencedora d'una etapa al National Capital Tour
* 2015
** Campiona d'Oceania en contrarellotge
** Vencedora d'una etapa a la Volta a Nova Zelanda
* 2016
** Campiona d'Oceania en contrarellotge
** Campiona d'Austràlia en contrarellotge
** 1a a la Santos Women's Tour i vencedora d'una etapa
** 1a a la Chrono champenois
** Vencedora d'una etapa al Ladies Tour of Qatar
* 2017
** Campiona d'Austràlia en ruta
** Campiona d'Austràlia en contrarellotge
** Vencedora d'una etapa a l'Emakumeen Euskal Bira
* 2018
** Campiona d'Austràlia en contrarellotge
** Vencedora d'una etapa al Santos Women's Tour

## Referències

* ↑ «La estadounidense Amber Neben, campeona del mundo contrarreloj». mundodeportivo.com, 11-10-2016 [Consulta: 11 octubre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Carla Ryan

Carla Ryan (Nathalia, Victòria, 21 de setembre de 1985) va ser una ciclista australiana professional del 2008 al 2014. S'ha proclamat campiona nacional tant en ruta com en contrarellotge.

## Palmarès

* 2007
** Campiona d'Austràlia en contrarellotge
* 2008
** 1a a l'Open de Suède Vårgårda TTT
* 2009
** Campiona d'Austràlia en ruta
** Campiona d'Austràlia en contrarellotge
** 1a a l'Open de Suède Vårgårda TTT
* 2010
** Vencedora d'una etapa al Tour de l'Ardecha
* 2012
** 1a a l'Omloop van de IJsseldelta
** Vencedora d'una etapa al Tour de l'Ardecha

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Stephanie Morton

Stephanie Morton (Adelaida, 28 de novembre de 1990) és una ciclista australiana, especialista en la pista. Ha guanyat dues medalles de plata als Campionats del Món de 2017.

## Palmarès

* 2011
** Campiona d'Oceania en velocitat
* 2012
** Campiona d'Oceania en keirin
* 2013
** Campiona d'Oceania en velocitat per equips (amb Kaarle McCulloch)
** Campiona d'Austràlia en velocitat
** Campiona d'Austràlia en keirin
** Campiona d'Austràlia en velocitat per equips
* 2014
** Campiona als Jocs de la Commonwealth en velocitat
** Campiona d'Oceania en velocitat
** Campiona d'Oceania en keirin
** Campiona d'Oceania en velocitat per equips (amb Kaarle McCulloch)
** Campiona d'Austràlia en keirin
** Campiona d'Austràlia en velocitat per equips
* 2015
** Campiona d'Oceania en keirin
** Campiona d'Austràlia en keirin
** Campiona d'Austràlia en velocitat per equips
* 2016
** Campiona d'Austràlia en velocitat per equips
* 2017
** Campiona d'Oceania en keirin
** Campiona d'Oceania en velocitat
** Campiona d'Oceania en velocitat per equips (amb Kaarle McCulloch)

### Resultats a la Copa del Món

* 2012-2013
** 1a a Aguascalientes, en Velocitat per equips
* 2014-2015
** 1a a Guadalajara, en Velocitat per equips

## Enllaços externs

* Fitxa a sitiodeciclismo
* Fitxa a cyclebase.nl
# Brittany Elmslie

Brittany Joyce Elmslie OAM (nascuda el 19 de juny de 1994) és una nedadora australiana. Va representar a Austràlia als Jocs Olímpics de 2012 en diverses proves de natació.

## Vida privada

Sobrenomenada Brit, Britty i Bidz, va néixer el 19 de juny de 1994 a Nambour, Queensland. El Northside Chronicle li va donar el premi YoungStar Sport Award de la temporada 2011-2012. En 2011 es va traslladar a Brisbane, amb la finalitat de millorar les seves possibilitats de guanyar medalles en els Jocs Olímpics.

## Referències

* ↑ «Elmslie, Brittany Joyce awarded a Medal of the Order of Austràlia». It's an Honour. Commonwealth of Austràlia. Arxivat de l'original el 2014-08-08. [Consulta: 30 juliol 2014].
* ↑ 17 juny 2012 12:00 am. «YoungStar winners honoured at Quest's gal·la awards night | Competitions from Quest Community Newspapers Southeast Queensland». The Courier-Mail, 17-06-2012. [Consulta: 13 juliol 2012].
* ↑ Megan Mackander. «Massive flag to farewell athletes | Sunshine Coast News | Local News in Sunshine Coast». Sunshine Coast Daily, 26-04-2012. [Consulta: 13 juliol 2012].
* ↑ Balym, Todd. «A move by Brittany Elmslie to Brisbane has paid dividends with the youngster booking a berth to the London Olympics». The Courier-Mail, 13-04-2012. [Consulta: 13 juliol 2012].

## Enllaços externs

* Brittany Elmslie a Swimming Australia
# Cianosi

La cianosi, del grec: κυάνωσις, (kyanous), que significa "blau", és la coloració blavosa de la pell, mucoses i llits de les ungles, usualment deguda a la presència de concentracions iguals o superiors a 5 g/dL d'hemoglobina sense oxigen en els vasos sanguinis prop de la superfície de la pell, o de pigments hemoglobínics anòmals (metahemoglobina o sulfohemoglobina) als glòbuls vermells.
La cianosi aguda pot ser el resultat de l'asfíxia o un xoc, i és un signe segur que la respiració està bloquejada.

## Principi

Malgrat que la sang humana sempre té una coloració vermellosa (excepte en rars casos de malalties relacionades amb l'hemoglobina), les propietats òptiques de la pell distorsionen el color vermell fosc de la sang no oxigenada perquè sembli blavosa.

## Tipus

La cianosi es divideix en dos tipus principals: la central (al voltant del cor i els llavis) i la perifèrica (només afecta les extremitats). La cianosi pot ocórrer als dits incloent les ungles.

## Referències

* ↑ MedlinePlus
* ↑ Longmore, Murray; Wilkinson, Ian; Rajagopalan, Supraj R. Mini manual Oxford de medicina clínica (en anglès). Oxford University Press, 2006. ISBN 0198570716 [Consulta: 16 octubre 2010].
* ↑ Kienle, Alwin; Lothar Lilge, I. Alex Vitkin, Michael S. Patterson, Brian C. Wilson, Rudolf Steiner, Raimund Hibst «Why do veins appear blue? A new look at an old question» (PDF) (en anglès). Applied Optics, 35, 7, 01-03-1996. Arxivat de l'original el 2012-02-10 [Consulta: 1r juliol 2011].,

## Enllaços externs

* Institut del cor de Texas
* Pdf sobre cianosi Arxivat 2010-02-15 a Wayback Machine.
* Informació del Servei de pediatria - neonatologia - cardiologia infantil de l'Hospital Regional Antofagasta Arxivat 2010-11-27 a Wayback Machine.
# Cimboa

El cimboa (pronunciació portuguesa: [sĩˈboɐ]), també conegut com el cimbó [sĩˈbɔ], és un instrument musical de Cap Verd. És un cordòfon que tradicionalment es feia servir a les dances batuque.
El cimboa comprèn pel mateix instrument i un arquet. L'instrument pertany a la família dels llaüts, per això posseeix un mànec subjectat a una caixa de ressonància. La caixa de ressonància és feta d'una carabassera, o quan és difícil de trobar, amb una closca de coco, amb una tapa de pell. El mànec sol ser fet de fusta de pi o una latra fusta flexible. L'instrument disposa d'una clavilla de caoba per afinar-lo. L'arquet és fet d'una fusta capverdiana anomenada barnelo amb crinera de cavall. El so és produït fregant l'arquet contra les cordes de l'instrument. El to de les notes canvia en prémer la corda contra diversos punts del mànec.
L'origen exacte d'aquest instrument és desconegut, però es creu que podria ser originari de l'Àfrica continental. Els investigadors han anotat una semblança entre el cimboa i diversos instruments africans, com el kiki del Teda i el Daza del Tibesti i Borku, el nini del Zaghawa, el fini del Kanembu, i encara el kiki del Maba de la regió Ouaddaï.
Aquest instrument ha caigut en desús. Malgrat se n'ha construït de noves, avui dia serveix més com a peça decorativa, més que com a instrument musical.

## Referències

* ↑ Cardoso, 1933.
* ↑ Fernandes, 1969.
* 1 2 Gonçalves, 2006.
* ↑ «Le chagrin de Dona Peimpa. Notes sur quelques instruments africains» (en francès).
* ↑ «Cimboa workshop revives endangered musical instrument» (en anglès). A Semana, 14-08-2006. Arxivat de l'original el 8 d’octubre 2007 [Consulta: 26 novembre 2024].

## Bibliografia

* Cardoso, Pedro Monteiro. Folclore caboverdiano (en portuguès brasiler). Porto: Edições Marianas & Solidariedade Caboverdiana, 1983.
* Fernandes, Armando Napoleão Rodriques; Ramos, Ivone Aida F. O dialecto crioulo do arquipélago de Cabo Verde (lèxic). São Vicente: sn, 1991.
* Gonçalves, Carlos Filipe. Kab Verd Band (en portuguès). Praia: Instituto do Arquivo Histórico Nacional, 2006. </ref>
* Nogueira, Gláucia. A música de Cabo Verde pela imprensa ao longo do século xx, 2007.
# Cine Locuras

Cine locuras és una sèrie de còmic creada per Alfons Figueras i Fontanals per a l'editorial Bruguera el 1969, quan va tornar d'una estada d'uns 10 anys a Venezuela. Es va estrenar a la revista Pulgarcito de l'u de setembre del 1969. La sèrie parodia la guerra amb el relat de les aventures d'un director de cine que grava escenes d'una guerra amb uns soldats amb molt poca traça. Posteriorment, el personatge del director de cine desapareix de la sèrie. Era una de les seves sèries amb les quals se sentia més identificat.

## Referències

* ↑ «Premi Internacional d'Humor Gat Perich 2002. Alfons Figueras. Premi Honorífic.». [Consulta: 25 febrer 2023].
* ↑ «Alfons Figueras» (en anglès). [Consulta: 25 febrer 2023].
* ↑ «The Comics Reporter». [Consulta: 25 febrer 2023].
* ↑ «Cine locuras» (en castellà). Tebeosfera. [Consulta: 25 febrer 2023].
* ↑ «El salón de Barcelona muestras los "senderos de gloria" del cómic bélico» (en castellà), 15-05-2014. [Consulta: 25 febrer 2023].
* ↑ «13 Rue Bruguera». Arxivat de l'original el 2023-02-25. [Consulta: 25 febrer 2023].

## Bibliografia

* Los tebeos de nuestra infancia : la Escuela Bruguera (1964-1986). 1a. ed. Barcelona: El Jueves, 2007. ISBN 978-84-9741-589-7.
# İshak Sükûti

İshak Sükûti (1868 - Sanremo, 1903) fou un militar i polític otomà, d'ètnia kurda. Va estudiar a l'escola militar i el 1889 fou el fundador del Comitè Secret que posteriorment va esdevenir el Comité Unió i Progrés. El 1895 fou enviat a l'exili a Rodes, però va fugir cap a França i després (1897) va dirigir una publicació del Comité, anomenada Osmali, fins al 1899. Va morir a Londres el 1903.

## Bibliografia

* E. Ramsaur, The Young Turks, prelude to the revolution of 1908, Princeton, NJ, 1957
# Fernando Gabriel Cáceres

Fernando Gabriel Cáceres (San Isidro, província de Buenos Aires, 7 de febrer de 1969) és un futbolista argentí, avui retirat, jugador de Boca Juniors, River Plate, la selecció Argentina i la Lliga Espanyola. La matinada de l'1 de novembre de 2009 va ser atacat per uns delinqüents que van voler robar-li el cotxe. Un d'aquests li va disparar un tret i el va deixar en coma.

## Trajectòria professional

Va debutar el 1986 a la lliga del seu país de la mà d'Argentinos Juniors. En 1991 va ser transferit a River i va ser campió del futbol argentí.
En 1993 travessa l'Atlàntic al venut al Reial Saragossa, on va guanyar la Copa del Rei el 1994 i la Recopa d'Europa el 1995. Va tornar a l'Argentina el 1996 i va jugar en Boca Juniors durant el període de Carlos Bilardo.
El 1997 torna a la lliga espanyola: va passar pel València i després pel Celta de Vigo, on va jugar fins a 2004. Després d'un breu pas pel Córdoba CF, en la Segona divisióva tornar de nou al seu país.
Va jugar en Independiente fins a 2006 i després va tornar a Argentinos Juniors, on es va retirar el 2007.

## Internacional

Va jugar en la selecció argentina 24 partits oficials entre 1992 i 1997, dirigit per Alfio Basile i Daniel Passarella. El 1993 va guanyar la Copa Amèrica a l'Equador. Va integrar l'equip en Estats Units 1994, al costat de Maradona, Gabriel Batistuta i Claudio Caniggia.

## Clubs

| Club | Lliga | Any |
| Argentinos Juniors | Argentina | 1986-1991 |
| River Plate | Argentina | 1991-1993 |
| Reial Saragossa | Espanyola | 1993-1996 |
| Boca Juniors | Argentina | 1996 |
| Valencia | Espanyola | 1997-1998 |
| Celta de Vigo | Espanyola | 1998-2004 |
| Córdoba | Espanyola | 2004 |
| Independiente | Argentina | 2005-2006 |
| Argentinos Juniors | Argentina | 2006-2007 |

## Títols

* 1985. Selecció Sub-17. Copa Amèrica Sub-17.
* 1991. River Plate. Torneig Apertura.
* 1993. Selecció Argentina. Copa Amèrica.
* 1994. Real Zaragoza. Copa del Rei.
* 1995. Real Zaragoza. Recopa d'Europa.

## Referències

* ↑ Cáceres te "poques possibilitats" de seguir amb vida SPORT.es

## Enllaços externs

* Fitxa del jugador a BDFutbol.com
# Jeroni Granell

Jeroni Granell és el nom dels següents personatges:
* Jeroni Granell i Barrera (Barcelona, ?-1877), mestre d'obres.
* Jeroni Granell i Mundet (Barcelona, 1834-1889), mestre d'obres, fill de l'anterior.
* Jeroni Ferran Granell i Manresa (Barcelona, 1867-1931), arquitecte, fill de l'anterior.
* Jeroni Granell i Bartomeu (Barcelona, 1892-1973), arquitecte, fill de l'anterior.
# Dia (Droma)

Dia (en francès Die) és un municipi francès situat al departament de la Droma i a la regió d'Alvèrnia-Roine-Alps. L'any 1999 tenia 4.451 habitants.

## Administració

Llista d'alcaldes :
| Període | Identitat |
| juny 1995 | Isabelle Bizouard |
| 1989-1995 | Jean-Pierre Rambaud |
| Les dades anteriors són desconegudes. ||||

## Demografia

Evolució démogràfica :
| 1962 | 1968 | 1975 | 1982 | 1990 | 1999 |
| 3546 | 4048 | 4062 | 3992 | 4230 | 4451 |

## Referències

* ↑ Toponímia del Droma
Viccionari
# Hylomyscus

Hylomyscus és un gènere de rosegadors de la família dels múrids. Viuen des de Guinea fins a Angola i Kenya. El seu hàbitat natural són les selves pluvials i zones de landes.
Té les orelles grosses i rodones i la cua llarga i prima. La llargada corporal és d'entre 56 i 120 mm, la llargada de la cua d'entre 100 i 175 mm i el pes d'entre 8 i 42 grams. És un animal nocturn i arborícola. Menja fruites, llavors i insectes.

## Referències

* ↑ Entrada «Hylomyscus» a la Paleobiology Database (en anglès).
# Símbol del manat azerbaidjanès

El símbol del manat azerbaidjanès (₼; àzeri: Azərbaycan manatı; codi: AZN) és el símbol monetari del manat azerbaidjanès. A Unicode, està codificat com a U+20BC ₼ . La forma és una versió arrodonida de la lletra llatina minúscula "m".

## Història

Quan l'Azerbaidjan va obtenir la seva independència després de la dissolució de la Unió Soviètica el 1991, va posar en circulació la seva pròpia moneda nacional, el manat azerbaidjanès, i la necessitat d'un signe monetari es va fer evident immediatament. No obstant això, passarien 15 anys abans que Azerbaidjan decidís dissenyar un signe monetari per al manat azerbaidjanès i passarien 22 anys abans que Azerbaidjan introduís realment el signe monetari per al manat azerbaidjanès.
Els nous bitllets de manat azerbaidjanès i el símbol del manat azerbaidjanès, ₼, van ser dissenyats per Robert Kalina el 2006, i el símbol es va afegir a Unicode (U+20BC) el 2013, després de propostes d'addició fallides entre el 2008 i el 2011. El disseny del símbol del manat azerbaidjanès es va inspirar en el disseny del símbol de l'euro (€), basat en una proposta inicial de Mykyta Yevstifeyev, i s'assembla a un símbol de l'euro d'una sola barra girat 90° en el sentit de les agulles del rellotge. El símbol del manat es mostra a la dreta de la quantitat en àzeri i rus.

## Esquema

El símbol "₼" és una lletra llatina "m" minúscula estilitzada en forma de semicercle travessat per una línia vertical o diagonal. L'estil específic depèn de la font utilitzada per mostrar el símbol a cada bitllet.

## Referències

* ↑ Aliyev, Rustam. «Azeri Manat symbol is coming to Unicode (U+20BC)» (en anglès). Code.az, 18-06-2013. [Consulta: 11 setembre 2024].
* ↑ Pentzlin, Karl. «Proposal to add the currency sign for the Azerbaijani Manat to the UCS» (PDF) (en anglès), 10-06-2013. Arxivat de l'original el 2017-05-17. [Consulta: 11 setembre 2024].
* ↑ «Unicode: Currency symbols (§ 22.1)» (PDF) (en anglès). Unicode.org. Arxivat de l'original el 2016-12-06. [Consulta: 11 setembre 2024].

## Enllaços externs

* ₼ a Scriptsource.org (anglès)